Lekker pryse en wyn by Spore opi Sand | Netwerk24
Lekker pryse en wyn by Spore opi Sand
25 Maart 2019 06:00
Kry jou kaartjie op die dag en neem deel aan Spore opi Sand se eerste wyndraf of -stap.Foto: Ter illustrasie
Wou jy altyd 5 km gaan stap of draf maar het nooit die regte motivering gehad nie?
Nou is die geleentheid om in te skryf vir die Spore opi Sand-Wine Run/Walk wat Saterdag 27 April by die Plaasmol-padstal langs die R45 naby Hopefield gaan plaasvind.
Die 5 km-pretloop gaan gepaard met die Spore opi Sand-fees, wat hope vermaak gaan bring met verskeie gaskunstenaars wat ook dié dag sal optree.
Stalletjies sal oral met die 5 km-roete langs opgerig word waar deelnemers kan stop om wyn te proe.
Kosstokkies sal ook op die roete beskikbaar wees om aan te peusel.
Die verrigtinge begin 14:00 en kaartjies vir die draf/stap kan by die hek gekoop word teen R50. Dit sluit toegang tot die Spore Opi Sand-fees in. Kinders onder 18 jaar betaal R15 (sluit ook toegang tot die fees in).
Alkohol sal nié aan onder 18’s bedien word nie.
Deelnemers sal ook ’n geskenkpak en medalje ontvang. Verskeie gelukstrekkings sal op die dag plaasvind.. Vir nog inligting oor die dag se verrigtinge, bel Jessica Bosman by 079 849 8001 of Fransie Rossouw by 074 924 8478. Besoek ook die Facebookblad by West Coast Events of stuur ’n e-pos na: jessicabosman88@gmail.com.